Σχέδιο κανονισμού (ΕΚ) του Συμβουλίου σχετικά με τις στατιστικές για τις οδικές μεταφορές εμπορευμάτων (97/C 341/05) (Κείμενο που παρουσιάζει ενδιαφέρον για τον ΕΟΧ) COM(97) 443 τελικό - 97/0233(CNS)

(Υποβλήθηκε από την Επιτροπή στις 11 Σεπτεμβρίου 1997)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 213,

το σχέδιο κανονισμού που υπέβαλε η Επιτροπή,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

Εκτιμώντας:

ότι, για να εκπληρώσει τα καθήκοντα που της έχουν ανατεθεί στο πλαίσιο της κοινής πολιτικής των μεταφορών, η Επιτροπή πρέπει να διαθέτει συγκρίσιμες, αξιόπιστες, συγχρονισμένες, τακτικές και πλήρεις στατιστικές τόσο για το εύρος και την ανάπτυξη των οδικών μεταφορών εμπορευμάτων που εκτελούνται με οχήματα εγγεγραμμένα στην Ευρωπαϊκή Κοινότητα, όσο και για το βαθμό χρήσης των οχημάτων που εκτελούν τις εν λόγω μεταφορές 7

ότι η οδηγία 78/546/ΕΟΚ του Συμβουλίου, της 12ης Ιουνίου 1978, σχετικά με τις στατιστικές για τις οδικές μεταφορές εμπορευμάτων στο πλαίσιο περιφερειακών στατιστικών (1), όπως τροποποιήθηκε από την οδηγία 89/462/ΕΟΚ (2), δεν προβλέπει την απογραφή των τύπων μεταφορών που δεν είχαν επιτραπεί τη στιγμή της έγκρισης των οδηγιών αυτών 7 ότι οι απογραφές που προβλέπουν οι εν λόγω οδηγίες παρέχουν πληροφορίες διαφορετικές ανάλογα με το αν πρόκειται για εθνικές ή διεθνείς μεταφορές και ότι δεν παρέχουν καμία πληροφορία όσον αφορά τον βαθμό χρήσης των οχημάτων που τις εκτελούν 7

ότι η απόφαση 93/464/ΕΟΚ του Συμβουλίου, της 22ας Ιουλίου 1993, σχετικά με το πρόγραμμα-πλαίσιο για τις δράσεις προτεραιότητας στον τομέα της στατιστικής πληροφόρησης 1993/1997 (3) υπογράμμισε την ανάγκη να καταρτίζονται πλήρεις περιφερειακές στατιστικές τέτοιου είδους τόσο για τις μεταφορές εμπορευμάτων όσο και για τις διαδρομές των οχημάτων 7

ότι θα πρέπει, συνεπώς, να τροποποιηθεί το σύστημα που προβλέπει η οδηγία 78/546/ΕΟΚ 7

ότι η συλλογή κοινοτικών στατιστικών στοιχείων σε συγκρίσιμη ή εναρμονισμένη βάση επιτρέπει τη θέσπιση ενός ολοκληρωμένου συστήματος που θα παρέχει αξιόπιστες, συμβατές και ενημερωμένες πληροφορίες 7

ότι, για την εκτίμηση της συνολικής ακρίβειας των αποτελεσμάτων είναι απαραίτητο να ανακοινώνονται τα πλήρη αποτελέσματα, αφού καταστούν ανώνυμα τα αρχικά δεδομένα 7

ότι, μετά από ένα ορισμένο χρονικό διάστημα, η Επιτροπή πρέπει να υποβάλει έκθεση σχετικά με την εφαρμογή του παρόντος κανονισμού 7

ότι, σύμφωνα με την αρχή τις επικουρικότητας, η θέσπιση κοινών στατιστικών προτύπων που επιτρέπουν την παραγωγή εναρμονισμένων πληροφοριών αποτελεί δράση η οποία δεν μπορεί να διεξαχθεί αποτελεσματικά σε κοινοτικό επίπεδο και ότι η συλλογή των στατιστικών στοιχείων θα γίνει σε κάθε κράτος μέλος υπό την εποπτεία των οργανισμών και φορέων που είναι υπεύθυνοι για την κατάρτιση των επίσημων στατιστικών 7

ότι η χρήση των πληροφοριών που ήδη υπάρχουν στα διοικητικά μητρώα μπορεί να επιτρέψει τον περιορισμό του στατιστικού φόρτου εργασίας που βαρύνει τους υπόχρεους παροχής πληροφοριών 7

ότι η Κοινότητα πρέπει, κατά την περίοδο εκκίνησης, να παράσχει στα κράτη μέλη οικονομική συμβολή για την εκτέλεση των απαραίτητων εργασίων 7

ότι, σύμφωνα με το άρθρο 3 της απόφασης 89/382/ΕΟΚ, Ευρατόμ του Συμβουλίου (4) ζητήθηκε η γνώμη της επιτροπής στατιστικού προγράμματος, η οποία συστάθηκε με την προαναφερθείσα απόφαση,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Γενική διάταξη

Τα κράτη μέλη καταρτίζουν κοινοτικές στατιστικές για τις οδικές μεταφορές εμπορευμάτων που εκτελούνται με αυτοκίνητα οδικά οχήματα μεταφοράς εμπορευμάτων εγγεγραμμένα σε ένα κράτος μέλος, καθώς και για τις διαδρομές των αντίστοιχων οχημάτων.

Άρθρο 2

Ορισμοί

Κατά την έννοια του παρόντος κανονισμού, νοούνται ως:

1. οδικές μεταφορές εμπορευμάτων: όλες οι μετακινήσεις εμπορευμάτων που εκτελούνται με αυτοκίνητα οδικά οχήματα μεταφοράς εμπορευμάτων 7

2. αυτοκίνητο οδικό όχημα μεταφοράς εμπορευμάτων: κάθε αυτοκίνητο μεμονωμένο όχημα, αρθρωτός σχηματισμός ή οδικός συρμός για τη μεταφορά εμπορευμάτων. Ένα αυτοκίνητο οδικό όχημα μεταφοράς εμπορευμάτων μπορεί να είναι είτε φορτηγό με ή χωρίς ρυμουλκούμενο είτε οδικός ελκυστήρας με ημιρυμουλκούμενο.

Ο παρών κανονισμός δεν εφαρμόζεται στις οδικές μεταφορές εμπορευμάτων που εκτελούνται με:

α) αυτοκίνητα οδικά οχήματα μεταφοράς εμπορευμάτων των οποίων το βάρος ή οι διαστάσεις υπερβαίνουν τα όρια που γίνονται κανονικά δεκτά 7

β) γεωργικά οχήματα, στρατιωτικά οχήματα και οχήματα δημόσιων οργανισμών και υπηρεσιών, με εξαίρεση τα αυτοκίνητα οδικά οχήματα μεταφοράς εμπορευμάτων των διοικήσεων των σιδηροδρόμων.

Κάθε κράτος μέλος μπορεί να αποκλείσει από το πεδίο εφαρμογής του παρόντος κανονισμού τα αυτοκίνητα οδικά οχήματα μεταφοράς εμπορευμάτων των οποίων το ωφέλιμο φορτίο ή το μέγιστο επιτρεπόμενο μεικτό βάρος είναι κατώτερο από ορισμένο όριο. Το όριο αυτό δεν μπορεί να υπερβαίνει τους 3,5 τόνους ωφέλιμου φορτίου ή τους 6 τόνους μέγιστου επιτρεπόμενου μεικτού βάρους 7

3. εγγεγραμμένο: το καταχωρισμένο σε αρχείο οδικών οχημάτων που τηρεί επίσημος οργανισμός σε ένα κράτος μέλος είτε αυτή η εγγραφή συνεπάγεται είτε όχι την έκδοση πινακίδας κυκλοφορίας.

Σε περίπτωση που η μεταφορά εκτελείται από σύνολο συζευγμένων οχημάτων στο οποίο το αυτοκίνητο οδικό όχημα (φορτηγό ή οδικός ελκυστήρας) και το ρυμουλκούμενο ή το ημιρυμουλκούμενο είναι εγγεγραμμένα σε διαφορετικές χώρες, θεωρείται ως χώρα εγγραφής του συνόλου η χώρα εγγραφής του αυτοκίνητου οδικού οχήματος.

Άρθρο 3

Χαρακτηριστικά της συλλογής στοιχείων

1. Τα κράτη μέλη συλλέγουν τα χαρακτηριστικά που αφορούν τους παρακάτω τομείς:

α) στοιχεία σχετικά με το όχημα 7

β) στοιχεία σχετικά με τη διαδρομή 7

γ) στοιχεία σχετικά με το εμπόρευμα.

2. Οι στατιστικές μεταβλητές, οι σχετικές με κάθε τομέα, οι ορισμοί τους και τα επίπεδα ονοματολογιών που χρησιμοποιούνται για την ταξινόμησή τους, αναφέρονται στα παραρτήματα του παρόντος κανονισμού.

3. Με τον καθορισμό της μεθόδου που πρέπει να χρησιμοποιείται για τη συλλογή των στατιστικών δεδομένων, τα κράτη μέλη καταργούν όλες τις διατυπώσεις κατά τη διέλευση των συνόρων μεταξύ κρατών μελών.

Άρθρο 4

Πρόσβαση στα διοικητικά αρχεία

Οι εθνικές στατιστικές υπηρεσίες που είναι αρμόδιες για την εφαρμογή του παρόντος κανονισμού έχουν πρόσβαση σε αποσπάσματα των διοικητικών αρχείων που περιέχουν τα δεδομένα που είναι απαραίτητα για την παραγωγή των στατιστικών που προβλέπει ο παρών κανονισμός.

Άρθρο 5

Ακρίβεια των αποτελεσμάτων

Οι μέθοδοι συλλογής των πληροφοριών πρέπει να σχεδιάζονται κατά τρόπο ώστε τα στατιστικά στοιχεία που διαβιβάζουν τα κράτη μέλη να πληρούν τις ελάχιστες απαιτήσεις ακρίβειας.

Οι απαιτήσεις ακρίβειας καθορίζονται από την Επιτροπή κυρίως μέσω μέγιστων συντελεστών διακύμανσης για ορισμένες μεταβλητές και επίπεδα ταξινόμησης, σύμφωνα με τη διαδικασία του άρθρου 12.

Άρθρο 6

Επεξεργασία των πληροφοριών

Τα κράτη μέλη εξασφαλίζουν την επεξεργασία των πληροφοριών που συλλέγονται σύμφωνα με το άρθρο 3 κατά τρόπο ώστε να παρέχουν συγκρίσιμες στατιστικές με την ακρίβεια που απαιτείται σύμφωνα με το άρθρο 5.

Άρθρο 7

Διαβίβαση των πληροφοριών στη Στατιστική Υπηρεσία

1. Τα κράτη μέλη διαβιβάζουν τα πλήρη αποτελέσματα που αντιστοιχούν στις μεταβλητές που προβλέπει το άρθρο 3, καθώς και τους στατιστικούς πίνακες που βασίζονται στις μεταβλητές αυτές, περιλαμβανομένων των εμπιστευτικών στοιχείων, σύμφωνα με τις διατάξεις του κανονισμού (Ευρατόμ, ΕΟΚ) αριθ. 1588/1990 του Συμβουλίου, της 11ης Ιουνίου 1990, σχετικά με τη διαβίβαση στη Στατιστική Υπηρεσία των Ευρωπαϊκών Κοινοτήτων πληροφοριών που καλύπτονται από το στατιστικό απόρρητο (5).

Η Επιτροπή καθορίζει το περιεχόμενο των στατιστικών πινάκων που προβλέπει το άρθρο 3, σύμφωνα με τη διαδικασία του άρθρου 12.

2. Τα πλήρη αποτελέσματα και οι στατιστικοί πίνακες παρέχονται με τη μορφή αρχείων. Τα αρχεία και τα μέσα που χρησιμοποιούνται για τη διαβίβασή τους καθορίζονται από την Επιτροπή σύμφωνα με τη διαδικασία του άρθρου 12.

3. Η διαβίβαση πραγματοποιείται εντός πέντε μηνών με αφετηρία τη λήξη κάθε τριμήνου παρατήρησης και εντός οκτώ μηνών μετά το τέλος του έτους για τα ετήσια στοιχεία. Η πρώτη διαβίβαση καλύπτει το πρώτο τρίμηνο του έτους 1998.

Άρθρο 8

Εκθέσεις

1. Τα κράτη μέλη κοινοποιούν στην Επιτροπή (Eurostat), το αργότερο τη στιγμή της διαβίβασης των πρώτων τριμηνιαίων πληροφοριών, λεπτομερή έκθεση για τις χρησιμοποιούμενες μεθόδους συλλογής.

Τα κράτη μέλη κοινοποιούν, επίσης, στην Επιτροπή (Eurostat) τις σημαντικές μεταβολές που πραγματοποιούνται, ενδεχομένως, στις χρησιμοποιούμενες μεθόδους συλλογής.

2. Τα κράτη μέλη κοινοποιούν στην Επιτροπή (Eurostat), σε ετήσια βάση, τις πληροφορίες για το μέγεθος των δειγμάτων, το βαθμό απουσίας απαντήσεων και, με τη μορφή τυπικής απόκλισης ή διαστήματος εμπιστοσύνης, την αξιοπιστία των αποτελεσμάτων.

3. Η Επιτροπή υποβάλλει έκθεση στο Συμβούλιο σχετικά με την εμπειρία που έχει αποκτηθεί στο πλαίσιο των εργασιών που εκτελούνται σύμφωνα με τον παρόντα κανονισμό μετά από τρία έτη συλλογής στοιχείων.

Άρθρο 9

Διάδοση των αποτελεσμάτων

Οι διατάξεις σχετικά με τη διάδοση των στατιστικών αποτελεσμάτων για τις οδικές μεταφορές εμπορευμάτων καθορίζονται σύμφωνα με τη διαδικασία του άρθρου 12.

Άρθρο 10

Οικονομική συνεισφορά

1. Τα κράτη μέλη λαμβάνουν, κατά τα τρία πρώτα έτη εφαρμογής των στατιστικών απογραφών που προβλέπει ο παρών κανονισμός, κοινοτική συμβολή με τη μορφή οικονομικής ενίσχυσης για τη χρηματοδότηση της εκτέλεσης των απαιτούμενων εργασιών.

2. Το ποσό των πιστώσεων που χορηγούνται ανά έτος για τη δράση αυτή καθορίζεται στο πλαίσιο της ετήσιας διαδικασίας του προϋπολογισμού.

3. Η αρμόδια για τον προϋπολογισμό αρχή καθορίζει τις διαθέσιμες για κάθε έτος πιστώσεις.

Άρθρο 11

Λεπτομέρειες εφαρμογής

Οι λεπτομέρειες εφαρμογής του παρόντος κανονισμού, περιλαμβανομένων των μέτρων για την προσαρμογή του στις οικονομικές και τεχνικές εξελίξεις και, ειδικότερα:

- η αναπροσαρμογή των χαρακτηριστικών της συλλογής στοιχείων (άρθρο 3) και του περιεχομένου των παραρτημάτων του παρόντος κανονισμού,

- οι απαιτήσεις ακρίβειας (άρθρο 5),

- η περιγραφή της καταχώρισης των αρχείων στοιχείων και των κωδικών για τη διαβίβαση των πλήρων αποτελεσμάτων και των στατιστικών πινάκων, καθώς και ο τρόπος διαβίβασής τους στην Επιτροπή (άρθρο 7),

- η διάδοση των αποτελεσμάτων (άρθρο 9),

εγκρίνονται σύμφωνα με τη διαδικασία που προβλέπεται από το άρθρο 12.

Άρθρο 12

Διαδικασία

1. Η Επιτροπή επικουρείται από την επιτροπή στατιστικού προγράμματος που συστάθηκε κατ' εφαρμογή της απόφασης 89/382/ΕΟΚ, Ευρατόμ (στο εξής ονομάζεται ΕΣΠ).

2. Ο εκπρόσωπος της Επιτροπής υποβάλει στην ΕΣΠ σχέδιο των μέτρων που πρέπει να ληφθούν. Η ΕΣΠ διατυπώνει τη γνώμη της για το σχέδιο αυτό εντός προθεσμίας την οποία μπορεί να καθορίσει ο πρόεδρος ανάλογα με τον επείγοντα χαρακτήρα του εκάστοτε θέματος. Η γνώμη της ΕΣΠ διατυπώνεται με την πλειοψηφία του άρθρου 148 παράγραφος 2 της συνθήκης για την ίδρυση της Ευρωπαϊκής Κοινότητας όσον αφορά την έγκριση των αποφάσεων που καλείται να θεσπίσει το Συμβούλιο με βάση πρόταση της Επιτροπής. Κατά την ψηφοφορία στο πλαίσιο της ΕΣΠ, οι ψήφοι των εκπροσώπων των κρατών μελών σταθμίζονται όπως ορίζεται στο παραπάνω άρθρο. Ο πρόεδρος δεν συμμετέχει στην ψηφοφορία.

Η Επιτροπή θεσπίζει μέτρα τα οποία είναι άμεσα εφαρμόσιμα. Ωστόσο, εάν τα μέτρα αυτά δεν είναι σύμφωνα με την γνώμη της ΕΣΠ, η Επιτροπή τα κοινοποιεί χωρίς καθυστέρηση στο Συμβούλιο.

Στην περίπτωση αυτή:

- η Επιτροπή καθυστερεί την εφαρμογή των μέτρων που αποφάσισε κατά τρεις μήνες με αφετηρία την ημερομηνία κοινοποίησης στο Συμβούλιο,

- το Συμβούλιο αποφασίζοντας με ειδική πλειοψηφία, μπορεί να πάρει απόφαση διαφορετική από εκείνη της Επιτροπής μέσα στο διάστημα που προβλέπει η προηγούμενη παράγραφος.

Άρθρο 13

1. Η οδηγία 78/546/ΕΟΚ, όπως τροποποιήθηκε από την οδηγία 89/462/ΕΟΚ, καταργείται από την 1η Ιανουαρίου 1998.

2. Τα κράτη μέλη παρέχουν, σύμφωνα με την οδηγία 78/546/ΕΟΚ, όπως τροποποιήθηκε από την οδηγία 89/462/ΕΟΚ, τα αποτελέσματα για το έτος αναφοράς 1997 τα οποία δεν έχουν ακόμη διαβιβάσει την 1η Ιανουαρίου 1998.

Άρθρο 14

Ο παρών κανονισμός αρχίζει να ισχύει την εικοστή ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

(1) ΕΕ L 168 της 26. 6. 1978, σ. 29.

(2) ΕΕ L 226 της 3. 8. 1989, σ. 8.

(3) ΕΕ L 219 της 28. 8. 1993, σ. 1.

(4) ΕΕ L 181 της 28. 6. 1989, σ. 47.

(5) ΕΕ L 151 της 15. 6. 1990, σ. 1.

ΠΑΡΑΡΤΗΜΑ Α

ΚΑΤΑΛΟΓΟΣ ΜΕΤΑΒΛΗΤΩΝ

Τα πλήρη αποτελέσματα που παρέχονται, κατανέμονται ως εξής:

Α1. Στοιχεία σχετικά με το όχημα.

Α2. Στοιχεία σχετικά με τη διαδρομή.

Α3. Στοιχεία σχετικά με το εμπόρευμα (κατά τη στοιχειώδη πράξη μεταφοράς).

Α1. ΜΕΤΑΒΛΗΤΕΣ ΣΧΕΤΙΚΑ ΜΕ ΤΟ ΟΧΗΜΑ

Το αυτοκίνητο οδικό όχημα που χρησιμοποιείται για τη μεταφορά εμπορευμάτων πρέπει να είναι είτε μεμονωμένο όχημα (φορτηγό) είτε σύνολο συζευγμένων οχημάτων (φορτηγό με ρυμουλκούμενο, οδικός ελκυστήρας με ημιρυμουλκούμενο).

Πληροφορίες που πρέπει να παρέχονται σχετικά με το όχημα

- διάταξη των αξόνων, σύμφωνα με το παράρτημα Β,

- παλαιότητα του αυτοκίνητου οδικού οχήματος (φορτηγού ή οδικού ελκυστήρα), σε έτη (μετά την πρώτη εγγραφή),

- μέγιστο επιτρεπόμενο μεικτό βάρος, σε 100 kg,

- ωφέλιμο φορτίο, σε 100 kg,

- είδος της πράξης (για λογαριασμό τρίτων/για ίδιο λογαριασμό),

- συνολική απόσταση που διανύθηκε κατά την περίοδο της έρευνας:

- με φορτίο,

- χωρίς φορτίο (περιλαμβανομένης της διαδρομής που διανύουν άνευ συρμού οι οδικοί ελκυστήρες),

- στάθμιση του οχήματος, προς χρήση για κατάρτιση πλήρων αποτελεσμάτων με βάση στοιχειώδη δεδομένα, σε περίπτωση που η συλλογή των πληροφοριών γίνεται με δειγματοληπτική έρευνα.

Διαδοχικές διατάξεις

Σε περίπτωση που το αυτοκίνητο όχημα, που αποτελεί αντικείμενο της στατιστικής έρευνας, είναι φορτηγό που χρησιμοποιείται μόνο του (δηλαδή χωρίς ρυμουλκούμενο κατά την περίοδο της έρευνας) αποτελεί από μόνο του αυτοκίνητο οδικό όχημα για τη μεταφορά εμπορευμάτων.

Ωστόσο, σε περίπτωση που το αυτοκίνητο οδικό όχημα που αποτελεί αντικείμενο της στατιστικής έρευνας είναι οδικός ελκυστήρας - οπότε συνδέεται με ημιρυμουλκούμενο - ή σε περίπτωση που πρόκειται για φορτηγό το οποίο συνδέεται με ρυμουλκούμενο, τα ζητούμενα βάσει του κανονισμού στοιχεία αφορούν το αυτοκίνητο οδικό όχημα μεταφοράς εμπορευμάτων στο σύνολό του ή τον συνδυασμό των οδικών οχημάτων και, στην περίπτωση αυτή, μπορεί να επέλθει μεταβολή της διάταξης κατά τη διάρκεια της εβδομάδας διεξαγωγής της έρευνας (φορτηγό που ελκύει ρυμουλκούμενο ή αλλάξει ρυμουλκούμενο κατά τη διάρκεια της περιόδου 7 οδικός ελκυστήρας που αλλάζει ημιρυμουλκούμενο): πρέπει λοιπόν να ληφθούν υπόψη αυτές οι διαδοχικές διατάξεις και να θεωρηθεί ότι τα στοιχεία σχετικά με το όχημα πρέπει να παρέχονται για κάθε διαδρομή. Ωστόσο, εάν δεν είναι δυνατόν να ληφθούν υπόψη αυτές οι διαφορετικές διατάξεις, θα επιλέγονται ως τιμές μεταβλητών σχετικά με το όχημα οι τιμές που αντιστοιχούν στη διάταξη κατά την αρχή της πρώτης διαδρομής με φορτίο που πραγματοποιήθηκε κατά την περίοδο της έρευνας.

Αλλαγή του είδους της πράξης

Ομοίως, ανάλογα με τη διαδρομή, η μεταφορά μπορεί να εκτελείται είτε για ίδιο λογαριασμό είτε για λογαριασμό τρίτων και το είδος της πράξης πρέπει να παρέχεται για κάθε διαδρομή. Ωστόσο, εάν δεν είναι δυνατόν να ληφθούν υπόψη αυτές οι αλλαγές χρήσης, επιλέγεται ως τιμή μεταβλητής για το «είδος πράξης» η τιμή που αντιστοιχεί στην κύρια χρήση.

Ορισμοί σχετικά με το όχημα που περιλαμβάνει το κείμενο του κανονισμού

- Αυτοκίνητο οδικό όχημα:

Οδικό όχημα με κινητήρα ως μόνο μέσο κίνησης, που χρησιμοποιείται, κανονικά, για τη μεταφορά ατόμων ή εμπορευμάτων ή για την έλξη σε οδό οχημάτων που χρησιμοποιούνται για τη μεταφορά ατόμων ή εμπορευμάτων.

- Οδικό όχημα μεταφοράς εμπορευμάτων:

Οδικό όχημα σχεδιασμένο αποκλειστικά ή κατά κύριο λόγο για τη μεταφορά εμπορευμάτων (φορτηγό, ρυμουλκούμενο, ημιρυμουλκούμενο).

- Αυτοκίνητο οδικό όχημα μεταφοράς εμπορευμάτων:

Μεμονωμένο αυτοκίνητο οδικό όχημα ή συνδυασμός οδικών οχημάτων για τη μεταφορά εμπορευμάτων. Ένα αυτοκίνητο οδικό όχημα μεταφοράς εμπορευμάτων μπορεί να είναι είτε φορτηγό με ή χωρίς ρυμουλκούμενο είτε οδικός ελκυστήρας με ημιρυμουλκούμενο.

- Φορτηγό:

Συμπαγές όχημα σχεδιασμένο αποκλειστικά ή κατά κύριο λόγο για τη μεταφορά εμπορευμάτων.

- Οδικός ελκυστήρας:

Οδικό όχημα με κινητήρα που έχει σχεδιαστεί ειδικά ή κατά κύριο λόγο για την έλξη άλλων μη αυτοκίνητων οδικών οχημάτων (κυρίως ημιρυμουλκούμενων).

- Ρυμουλκούμενο:

Οδικό όχημα μεταφοράς εμπορευμάτων που έχει σχεδιαστεί για να ρυμουλκείται από αυτοκίνητο οδικό όχημα.

- Ημιρυμουλκούμενο:

Οδικό όχημα μεταφοράς εμπορευμάτων χωρίς εμπρόσθιο άξονα, που έχει σχεδιαστεί κατά τρόπο ώστε μέρος του οχήματος και σημαντικό μέρος του φορτίου του να βαρύνουν τον οδικό ελκυστήρα.

- Αρθρωτός σχηματισμός:

Ημιρυμουλκούμενο συνδεδεμένο με οδικό ελκυστήρα.

- Οδικός συρμός:

Ρυμουλκούμενο συρόμενο από αυτοκίνητο οδικό όχημα μεταφοράς εμπορευμάτων. Αρθρωτός σχηματισμός με επιπλέον ρυμουλκούμενο που περιλαμβάνεται στην κατηγορία αυτή.

- Εγγεγραμμένο (όχημα):

Καταχωρισμένο σε κατάλογο οδικών οχημάτων που τηρεί επίσημος οργανισμός, είτε αυτή η εγγραφή συνεπάγεται είτε όχι την έκδοση πινακίδας κυκλοφορίας.

- Ωφέλιμο φορτίο:

Μέγιστο βάρος εμπορευμάτων που έχει γίνει αποδεκτό από την αρμόδια αρχή της χώρας εγγραφής του οχήματος.

Σε περίπτωση που το αυτοκίνητο όχημα μεταφοράς εμπορευμάτων είναι ένα σύνολο αποτελούμενο από ένα φορτηγό και ένα ρυμουλκούμενο, το ωφέλιμο φορτίο του συνόλου ισούται με το άθροισμα των ωφέλιμων φορτίων του φορτηγού και του ρυμουλκούμενου.

- Μέγιστο επιτρεπόμενο μεικτό βάρος:

Σύνολο του βάρους του οχήματος (ή του συνδυασμού οχημάτων) έτοιμου για κυκλοφορία, σε στάση, και του βάρους του φορτίου που έχει θεωρηθεί αποδεκτό από την αρμόδια αρχή της χώρας εγγραφής του οχήματος.

Α2. ΜΕΤΑΒΛΗΤΕΣ ΣΧΕΤΙΚΑ ΜΕ ΤΗ ΔΙΑΔΡΟΜΗ

Κατά τη διάρκεια της περιόδου της έρευνας, το αυτοκίνητο οδικό όχημα μεταφοράς εμπορευμάτων εκτελεί διαδρομές είτε κενό (το φορτηγό, το ρυμουλκούμενο ή το ημιρυμουλκούμενο δεν μεταφέρουν ούτε εμπορεύματα ούτε κενές συσκευασίες: είναι «εντελώς άδειας» είτε φορτωμένο (το φορτηγό, το ρυμουλκούμενο ή το ημιρυμουλκούμενο μεταφέρουν είτε εμπορεύματα είτε κενές συσκευασίες - οι κενές συσκευασίες θεωρούνται ως ειδικό εμπόρευμα). Η απόσταση που διανύει το φορτωμένο αυτοκίνητο οδικό όχημα μεταφοράς εμπορευμάτων είναι η απόσταση μεταξύ του πρώτου τόπου φόρτωσης και του τελευταίου τόπου εκφόρτωσης (όπου το αυτοκίνητο οδικό όχημα μεταφοράς εμπορευμάτων εκφορτώνεται πλήρως). Μια διαδρομή με φορτίο μπορεί, έτσι, να περιλαμβάνει πολλές στοιχειώδεις πράξεις μεταφοράς.

Τα δεδομένα που θα πρέπει να παρέχονται για κάθε διαδρομή είναι τα εξής:

- τύπος διαδρομής, σύμφωνα με την ονοματολογία του παραρτήματος Γ,

- βάρος του (των) φορτωμένου(-ων) εμπορέυματος(-ων), υπολογιζόμενο ως συνολικό βάρος ανά 100 kg,

- τόπος φόρτωσης (του αυτοκίνητου οδικού οχήματος μεταφοράς εμπορευμάτων για μια διαδρομή με φορτίο):

- ορισμός: ο τόπος φόρτωσης του οχήματος για μια διαδρομή με φορτίο είναι ο πρώτος τόπος όπου τα εμπορεύματα φορτώνονται στο αυτοκίνητο οδικό όχημα μεταφοράς εμπορευμάτων, το οποίο ήταν, προηγουμένως, εντελώς άδειο (ή ο τόπος όπου ο οδικός ελκυστήρας συνδέεται με φορτωμένο ημιρυμουλκούμενο). Για μια διαδρομή χωρίς φορτίο, πρόκειται για τον τόπο εκφόρτωσης της διαδρομής με φορτίο που έχει προηγηθεί (ένννοια του «τόπου έναρξης της διαδρομής χωρίς φορτίο»).

- κωδικοποίηση: ο τόπος φόρτωσης κωδικοποιείται σύμφωνα με το επίπεδο III της ονοματολογίας NUTS για το εσωτερικό του Ευρωπαϊκού Οικονομικού Χώρου (ΕΟΧ), σύμφωνα με τη γεωγραφική ονοματολογία για το εξωτερικό του ΕΟΧ,

- τόπος εκφόρτωσης (του αυτοκίνητου οδικού οχήματος για μεταφορά εμπορευμάτων για διαδρομή με φορτίο):

- ορισμός: ο τόπος εκφόρτωσης του οχήματος για διαδρομή με φορτίο είναι ο τελευταίος τόπος όπου τα εμπορεύματα εκφορτώνονται από το αυτοκίνητο οδικό όχημα μεταφοράς εμπορευμάτων, μετά τον οποίο το όχημα είναι εντελώς άδειο (ή ο τόπος όπου ο οδικός ελκυστήρας αποσυνδέεται από φορτωμένο ημιρυμουλκούμενο). Για διαδρομή χωρίς φορτίο, είναι ο τόπος φόρτωσης της διαδρομής με φορτίο που ακολουθεί (έννοια του «τόπου όπου τελειώνει η διαδρομή χωρίς φορτίο»).

- κωδικοποίηση: ο τόπος εκφόρτωσης κωδικοποιείται σύμφωνα με το επίπεδο III της ονοματολογίας NUTS για το εσωτερικό του Ευρωπαϊκού Οικονομικού Χώρου (ΕΟΧ), σύμφωνα με τη γεωγραφική ονοματολογία για το εξωτερικό του ΕΟΧ,

- διανυθείσα απόσταση, πραγματική απόσταση που διανύθηκε με εξαίρεση τη διανυθείσα απόσταση σε περίπτωση που το αυτοκίνητο οδικό όχημα μεταφοράς εμπορευμάτων μεταφέρεται από άλλο μεταφορικό μέσο,

- τόνοι Χ km της διαδρομής,

- χώρες διέλευσης (όχι περισσότερες από πέντε), κωδικοποιημένες με βάση την γεωγραφική ονοματολογία,

- ενδεχομένως, τόπος φόρτωσης του οδικού οχήματος με κινητήρα σε άλλο μεταφορικό μέσο, σύμφωνα το επίπεδο III της ονοματολογίας NUTS για το εσωτερικό του Ευρωπαϊκού Οικονομικού Χώρου (ΕΟΧ), σύμφωνα με τη γεωγραφική ονοματολογία για το εξωτερικό του ΕΟΧ,

- ενδεχομένως, τόπος εκφόρτωσης του οδικού οχήματος με κινητήρα από άλλο μεταφορικό μέσο, σύμφωνα το επίπεδο III της ονοματολογίας NUTS για το εσωτερικό του Ευρωπαϊκού Οικονομικού Χώρου (ΕΟΧ), σύμφωνα με τη γεωγραφική ονοματολογία για το εξωτερικό του ΕΟΧ,

- χαρακτήρας «πλήρους φόρτωσης» (λεπτομέρεια 2) ή «μη πλήρους φόρτωσης» (λεπτομέρεια 1) του αυτοκίνητου οδικού οχήματος μεταφοράς εμπορευμάτων κατά την εξεταζόμενη διαδρομή, από πλευράς μέγιστου όγκου που χρησιμοποιήθηκε κατά τη διαδρομή (λεπτομέρεια 0 = ψηφίο που έχει συμφωνηθεί να χρησιμοποιείται για τις διαδρομές χωρίς φορτίο).

Α3. ΜΕΤΑΒΛΗΤΕΣ ΣΧΕΤΙΚΑ ΜΕ ΤΟ ΕΜΠΟΡΕΥΜΑ (ΚΑΤΑ ΤΗ ΣΤΟΙΧΕΙΩΔΗ ΠΡΑΞΗ ΜΕΤΑΦΟΡΑΣ)

Κατά τη διαδρομή με φορτίο μπορούν να εκτελεστούν πολλές στοιχειώδεις πράξεις μεταφοράς. Ως στοιχειώδης πράξη μεταφοράς νοείται η μεταφορά ενός είδους εμπορεύματος (που ορίζεται με βάση ένα συγκεκριμένο επίπεδο ονοματολογίας) μεταξύ του τόπου φόρτωσης και του τύπου εκφόρτωσής του.

Τα στοιχεία που πρέπει να παρέχονται σχετικά με μια στοιχειώδη πράξη μεταφοράς κατά τη διαδρομή με φορτίο είναι τα εξής:

- είδος μεταφερόμενου εμπορεύματος, σύμφωνα με τις ομάδες εμπορευμάτων με βάση μια κατάλληλη ταξινόμηση (βλέπε παράρτημα Δ), περιλαμβάνοντας την ομάδα «μόνο συσκευασία».

- βάρος του εμπορεύματος, συνολικό βάρος σε 100 kg,

- ενδεχομένως, κατάταξη του εμπορεύματος σε κατηγορία επικίνδυνων εμπορευμάτων, σύμφωνα με τις κύριες κατηγορίες της σύμβασης ADR (εμπορική συμφωνία σχετικά με τις διεθνείς οδικές μεταφορές επικίνδυνων εμπορευμάτων) του παραρτήματος Ε,

- κατάταξη του εμπορεύματος καθοριζόμενη σύμφωνα με το πρώτο ψηφίο της σύστασης αριθ. 21 του Οργανισμού Ηνωμένων Εθνών, όπως αναφέρεται στο παράρτημα ΣΤ,

- τόπος φόρτωσης του εμπορεύματος, κωδικοποιημένος σύμφωνα με το επίπεδο III της ονοματολογίας NUTS για το εσωτερικό του Ευρωπαϊκού Οικονομικού Χώρου (ΕΟΧ), σύμφωνα με τη γεωγραφική ονοματολογία για το εξωτερικό του ΕΟΧ,

- τόπος εκφόρτωσης του εμπορεύματος, κωδικοποιημένος σύμφωνα με το επίπεδο III της ονοματολογίας NUTS για το εσωτερικό του Ευρωπαϊκού Οικονομικού Χώρου (ΕΟΧ), σύμφωνα με τη γεωργραφική ονοματολογία για το εξωτερικό του ΕΟΧ,

- διανυθείσα απόσταση, πραγματική απόσταση που διανύθηκε με εξαίρεση τη διανυθείσα απόσταση σε περίπτωση που το αυτοκίνητο οδικό όχημα μεταφοράς εμπορευμάτων μεταφέρεται από άλλο μεταφορικό μέσο.

ΠΡΑΞΕΙΣ ΜΕΤΑΦΟΡΑΣ ΠΟΥ ΕΚΤΕΛΟΥΝΤΑΙ ΚΑΤΑ ΤΗΝ «ΤΥΠΙΚΗ ΔΙΑΔΡΟΜΗ ΣΥΛΛΟΓΗΣ Η ΔΙΑΝΟΜΗΣ»

(λεπτομέρεια 3 του τύπου διαδρομής)

Για αυτόν τον τύπο διαδρομής που περιλαμβάνει πολλά σημεία φόρτωσης ή/και εκφόρτωσης, είναι πρακτικά αδύνατο να ζητείται από τους μεταφορείς η περιγραφή των στοιχειωδών πράξεων μεταφοράς.

Για τις διαδρομές αυτές, που καθορίζονται με βάση τα ειδικά αυτά χαρακτηριστικά τους, θα λαμβάνεται υπόψη, σε γενικές γραμμές, μία μόνο εικονική στοιχειώδης πράξη μεταφοράς, με βάση τις πληροφορίες σχετικά με τη διαδρομή.

Κάθε κράτος μέλος θα ανακοινώνει στην Επιτροπή τον ορισμό που δίνει σε αυτόν τον τύπο διαδρομής και θα αναφέρει τις απλουστευμένες υποθέσεις που οδηγείται να εφαρμόζει για τη συλλογή των δεδομένων σχετικά με τις αντίστοιχες πράξεις μεταφοράς.

ΜΕΘΟΔΟΛΟΓΙΚΟ ΠΡΟΣΑΡΤΗΜΑ Διαδρομή με φορτίο και στοιχειώδης πράξη μεταφοράς

Τα κράτη μέλη θεωρούν ότι η συλλογή πληροφοριών πραγματοποιείται:

- είτε με έμφαση στην περιγραφή κάθε στοιχειώδους πράξης μεταφοράς εμπορευμάτων (με συμπληρωματική καταγραφή των διαδρομών χωρίς φορτίο)

- είτε με έμφαση στην περιγραφή των εκτελεσθεισών από το όχημα διαδρομών για τις στοιχειώδεις αυτές πράξεις μεταφοράς εμπορευμάτων.

Στη μεγάλη πλειονότητα των περιπτώσεων, σε περίπτωση διαδρομής με φορτίο, εκτελείται μία και μόνο στοιχειώδης πράξη μεταφοράς με:

- ένα μόνο είδος εμπορευμάτων ως φορτίο (με βάση τη χρησιμοποιούμενη ονοματολογία εμπορευμάτων και, στην περίπτωση αυτή, τις 24 παράγωγες ομάδες της στατιστικής ονοματολογίας οδικών μεταφορών NST/R),

- ένα μόνο τόπο φόρτωσης των εμπορευμάτων,

- ένα μόνο τόπο εκφόρτωσης των εμπορευμάτων.

Και οι δύο χρησιμοποιούμενες μέθοδοι είναι πλήρως ισοδύναμες. Οι συλλεγόμενες πληροφορίες με τη μία ή την άλλη μέθοδο επιτρέπουν την περιγραφή, ταυτόχρονα:

- των μεταφορών εμπορευμάτων (σύνολο στοιχειωδών πράξεων μεταφοράς εμπορευμάτων),

- των διαδρομών των οχημάτων που εκτελούν τις μεταφορές αυτές, με καταγραφή των δυνατοτήτων μεταφορών και τις χρήσεις των δυνατοτήτων αυτών (διαδρομές με φορτίο, με συντελεστή χρήσης 7 διαδρομές χωρίς φορτίο).

Στο πλαίσιο του παρόντος κανονισμού θα πρέπει να περιγραφούν τόσο οι μεταφορές εμπορευμάτων όσο και οι διαδρομές των οχημάτων. Αλλά δεν είναι επιθυμητό να επιβληθεί στους μεταφορείς ιδιαίτερα υψηλός στατιστικός φόρτος εργασίας, ζητώντας τους να περιγράφουν, στο εξής, λεπτομερώς τόσο τις μεταφορές εμπορευμάτων όσο και τις διαδρομές των οχημάτων.

Συνεπώς, οι στατιστικές υπηρεσίες των κρατών μελών θα αναλάβουν, κατά τη φάση κωδικοποίησης των ερωτηματολογίων να συνάγουν τα δεδομένα που δεν ζητούνται να δηλωθούν ρητά από τους μεταφορείς με βάση δεδομένα που συλλέγουν είτε από την άποψη της «στοιχειώδους πράξης μεταφοράς» είτε της «διαδρομής των οχημάτων».

Το πρόβλημα θα τεθεί σε περίπτωση που κατά τη διαδρομή με φορτίο εκτελούνται πολλές στοιχειώδεις πράξεις μεταφοράς, πράγμα που μπορεί να οφείλεται:

- στο γεγονός ότι υπάρχουν αρκετοί τόποι φόρτωσης ή/και εκφόρτωσης των εμπορευμάτων (αλλά περιορισμένοι ως προς τον αριθμό, διότι σε αντίθετη περίπτωση πρόκειται για διαδρομή συλλογής ή διανομής για τις οποίες γίνεται ειδική επεξεργασία).

- Στην περίπτωση αυτή καταγράφονται αυτά τα διάφορα σημεία φόρτωσης ή/και εκφόρτωσης για να υπολογιστούν σωστά οι τόνοι Χ km της διαδρομής και να μπορέσει η στατιστική υπηρεσία να συνάγει τις στοιχειώδεις πράξεις μεταφοράς,

- ή/και στο γεγονός ότι, κατά τη διαδρομή με φορτίο, υπάρχουν αρκετά διαφορετικά είδη μεταφερόμενων εμπορευμάτων, πράγμα που διαφεύγει, σε γενικές γραμμές, από τη στατιστική καταγραφή, εφόσον ζητείται, απλώς, το (μόνο ή κύριο) είδος εμπορευμάτων.

- Συνεπώς, είναι δεκτή η αντίστοιχη απώλεια πληροφοριών και τα κράτη μέλη που προβαίνουν στην απλούστευση αυτή θα το αναφέρουν ρητά στην Επιτροπή.

ΠΑΡΑΡΤΗΜΑ Β

ΟΝΟΜΑΤΟΛΟΓΙΑ ΤΩΝ ΔΙΑΤΑΞΕΩΝ ΜΕ ΒΑΣΗ ΤΟΝ ΑΡΙΘΜΟ ΑΞΟΝΩΝ

Σε περίπτωση συνδυασμού οχημάτων, ο αριθμός των αξόνων υπολογίζεται συνολικά, για το φορτηγό και το ρυμουλκούμενο ή τον οδικό ελκυστήρα και το ημιρυμουλκούμενο.

>ΘΕΣΗ ΠΗΝΑΚΑ>

ΠΑΡΑΡΤΗΜΑ Γ

ΟΝΟΜΑΤΟΛΟΓΙΑ ΤΩΝ ΕΙΔΩΝ ΔΙΑΔΡΟΜΗΣ

1. Διαδρομή με φορτίο που περιλαμβάνει μία μόνο στοιχειώδη πράξη μεταφοράς

2. Διαδρομή με φορτίο που περιλαμβάνει περισσότερες πράξεις μεταφοράς, άλλα θεωρείται ως διαδρομή συλλογής ή διανομής

3. Διαδρομή με φορτίο του τύπου «διαδρομή συλλογής ή διανομής»

4. Διαδρομή χωρίς φορτίο

ΠΑΡΑΡΤΗΜΑ Δ

ΟΝΟΜΑΤΟΛΟΓΙΑ ΤΩΝ ΕΜΠΟΡΕΥΜΑΤΩΝ

Η ονοματολογία των εμπορευμάτων θα γίνεται σύμφωνα με τη στατιστική ονοματολογία οδικών μεταφορών NST/R μέχρι να αποφασίσει η Επιτροπή την αντικατάστασή της, μετά από διαβούλευση με τα κράτη μέλη. Η ονοματολογία θα περιλαμβάνει, επιπλέον, την ομάδα «μόνο συσκευασίες».

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

ΠΑΡΑΡΤΗΜΑ Ε

ΟΝΟΜΑΤΟΛΟΓΙΑ ΤΩΝ ΚΑΤΗΓΟΡΙΩΝ ΕΠΙΚΙΝΔΥΝΩΝ ΕΜΠΟΡΕΥΜΑΤΩΝ (1*)

>ΘΕΣΗ ΠΗΝΑΚΑ>

(1*) Κάθε κατηγορία αντιστοιχεί είτε σε κλάση είτε σε διαίρεση κλάσης της ονοματολογίας επικίνδυνων εμπορευμάτων της εμπορικής συμφωνίας σχετικά με τις διεθνείς οδικές μεταφορές επικίνδυνων εμπορευμάτων (ADR) - Ηνωμένα Έθνη, Οικονομική Επιτροπή για την Ευρώπη.

ΠΑΡΑΡΤΗΜΑ ΣΤ

ΟΝΟΜΑΤΟΛΟΓΙΑ ΤΩΝ ΚΩΔΙΚΩΝ ΤΥΠΟΥ ΦΟΡΤΙΟΥ (1*)

>ΘΕΣΗ ΠΗΝΑΚΑ>

(1*) Ηνωμένα Έθνη, Οικονομική Επιτροπή για την Ευρώπη - κωδικοί τύπου φορτίου, συσκευασιών και υλικών συσκευασιών, σύσταση 21 που εγκρίθηκε από την ομάδα εργασίας για τη διευκόλυνση των διαδικασιών διεθνούς εμπορίου, Γενεύη, Μάρτιος 1986.